

PROJEKTS uz 20.08.2024.

vēlamais datums izskatīšanai: [AK] 11.09.2024.

domē: 26.09.2024.

sagatavotāja un ziņotāja: Guna Cielava

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par nekustamā īpašuma Zileņu ielā 11, Gaujā, atsavināšanu**

Ādažu novada pašvaldības dome (turpmāk – dome) izskatīja pašvaldības aģentūras “Carnikavas komunālserviss” (turpmāk – Aģentūra) 06.08.2024. iesniegumu Nr. 01-6/24/1046 (pašvaldības reģ. Nr. ĀNP/1-11-1/24/3994) ar priekšlikumu nodot atsavināšanai pašvaldībai piederošo nekustamo īpašumu Zileņu ielā 11, Gaujā, Carnikavas pagastā, Ādažu novadā (turpmāk – Īpašums).

Aģentūras, kā pašvaldības nekustamo īpašumu apsaimniekotājas, ieskatā pašvaldībai nav racionāli un lietderīgi uzturēt Īpašumu, kurš nav izmantojams pašvaldības funkciju nodrošināšanai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pašvaldības īpašuma tiesība uz Īpašumu ir nostiprināta Rīgas rajona tiesas Carnikavas pagasta zemesgrāmatas nodalījumā Nr. 100000582097 un tas ir iekļauts 2024. gadā atsavināmo pašvaldības nekustamo īpašumu sarakstā, kas tika izskatīts domes Attīstības komitejas 13.12.2023. sēdē.
2. Saskaņā ar domes 23.11.2023. lēmumā Nr. 447 “Par ēkas nojaukšanu pašvaldības īpašumā Zileņu iela 11, Gauja” noteikto, pirms Īpašumu nodeva atsavināšanai, Aģentūra organizēja uz zemes vienības ar kadastra apzīmējumu 8052 002 1671 daļēji sagruvušās un vidi degradējošās ēkas nojaukšanas darbus un pašvaldības Centrālās pārvaldes Nekustamā īpašuma nodaļa organizēja datu par šo būvi dzēšanu valsts informācijas sistēmās.
3. Īpašumssastāv no neapbūvētas zemes vienības 0,0579 ha platībā, ar kadastra apzīmējumu 8052 002 1671 un adresi - Zileņu iela 11, Gauja, Carnikavas pag., Ādažu nov.
4. Saskaņā ar Nekustamā īpašuma valsts kadastra informācijas sistēmas datiem (turpmāk - Kadastrs), Īpašuma zemes vienībai reģistrēts nekustamā īpašuma lietošanas mērķis “Individuālo dzīvojamo māju apbūves zeme” (kods 0601) un tās zemes kadastrālā vērtība Kadastrā ir 3262 *euro*.
5. Saskaņā ar pašvaldības teritorijas plānojumu Īpašums atrodas Gaujas ciemā, savrupmāju apbūves teritorijā (DzS 3), kas ir funkcionālā zona, kas noteikta teritorijām, kur galvenais zemes un būvju izmantošanas veids ir dārzu ierīkošana ģimenes vajadzībām un dārza māju (vasarnīcu) apbūve ar tai atbilstošu infrastruktūru.
6. Īpašuma novērtēšanai ir lietderīgi pieaicināt sertificētu vērtētāju, kura pakalpojuma izmaksas lēšamas līdz 300 *euro*, kas apmaksājamas no pašvaldības Centrālās pārvaldes Nekustamā īpašuma nodaļas budžeta tāmes līdzekļiem.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta piekto daļu, 8. panta otro daļu un 9. panta otro daļu, kā arī saskaņā ar domes Attīstības komitejas 11.09.2024. atzinumu, Ādažu novada pašvaldības dome

**NOLEMJ:**

1. Nodot atsavināšanai pašvaldībai piederošu nekustamo īpašumu ar kadastra numuru 8052 002 1671, kurš sastāv no neapbūvētas zemes vienības 0,0579 ha platībā ar kadastra apzīmējumu 8052 002 1671 un adresi - Zileņu iela 11, Gauja, Carnikavas pag., Ādažu nov. - pārdodot to atklātā izsolē.
2. Pašvaldības Centrālās pārvaldes Nekustamā īpašuma nodaļai (NĪN) organizēt 1. punktā minētā īpašuma tirgus vērtības noteikšanu, pieaicinot sertificētu vērtētāju. Ar vērtēšanu saistītos izdevumus apmaksāt no NĪN 2024. gada budžeta tāmes līdzekļiem.
3. Pašvaldības mantas iznomāšanas un atsavināšanas komisijai:
   1. pēc īpašuma vērtējuma saņemšanas un nosacītās cenas noteikšanas, bet ne vēlāk kā līdz 31.10.2024. organizēt īpašuma atsavināšanu;
   2. izsoles noteikumos iekļaut nosacījumu, ka pirkuma maksas samaksas termiņš ir ne vēlāk, kā trīs nedēļas no izsoles noslēguma dienas.
4. Pašvaldības izpilddirektora vietniecei organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CKS, JIN, GRN, NĪN, IDRV - @

*Cielava, 27343916*